ועדת הפנים והגנת הסביבה, כנסת 19, פרוטוקול מספר 231, 2014-02-24 09:00

מירי רגב: בוקר טוב.

מירי רגב: אני פותחת את ישיבת ועדת הפנים והגנת הסביבה.

מירי רגב: על סדר-היום: היערכות משרד הפנים, כולל משטרת ישראל, היערכות לבחירות חוזרות בבית שמש ובנצרת.

מירי רגב: הייתי רוצה לשמוע ממשרד הפנים איך אתם נערכים לכל הסוגיה של זיופים וסדר בקלפיות, לכל הסוגיה של מתן דף לבוחרים.

מירי רגב: כיצד צה"ל נערך לכך שחיילים יוכלו לבחור בנצרת ובבית שמש?

מירי רגב: כיצד משטרת ישראל נערכת למצב של אלימות?

מירי רגב: ראינו במהלך הבחירות שהיה המון לחץ בתוך הרשויות ובין המתמודדים.

מירי רגב: לא רק בבית שמש.

מירי רגב: ראינו מה קרה בלוד ובעוד כמה מקומות.

מירי רגב: ברור לכולם שהבחירות החוזרות מעלות את הלחץ ואת רף חוסר הקשב שיהיה בין הצדדים.

מירי רגב: לכן משטרת ישראל צריכה להיות ערוכה במוקד של הקלפיות גם בבית שמש וגם בנצרת.

מירי רגב: אני רוצה לדעת כיצד אתם נערכים לעניין הזה.

מירי רגב: לאחר ההתייחסות שלכם ידברו חברי הכנסת.

מירי רגב: רשמתי את ח"כ מקלב, ח"כ אייכלר וחבר הכנסת שי.

מירי רגב: אלי, אתה נרשמת לדבר על בית שמש.

מירי רגב: תכף יגיע הבחור מנצרת וניתן גם לו אפשרות להתייחס.

מירי רגב: הגיע גם דוד אזולאי.

<מתתיהו חותה: אני מנכ"ל עיריית בית שמש.

<מתתיהו חותה: אם תרצי אני אדבר.

מירי רגב: אלי הוא נציג בית שמש.

<מתתיהו חותה: לא, אלי הוא מתמודד, אני מנכ"ל העירייה.

מירי רגב: רשמתי אותך.

מירי רגב: משרד הפנים, בבקשה.

מירי רגב: איך אתם נערכים למניעת הזיופים?

מירי רגב: איך נראה ספר הבוחרים?

מירי רגב: האם עברתם על ספר הבוחרים?

מירי רגב: האם אנשים מתים לא יבואו שוב להצביע?

מירי רגב: איך אתם מונעים את המצב שהיה?

דוד אזולאי: אף פעם מתים לא הצביעו.

מירי רגב: אחרים החליפו את המתים.

מירי רגב: איך אתם מונעים את זה שמתים יבואו להצביע ושרק אנשים שגרים בישוב יבוא להצביע?

מירי רגב: לאחר מכן, אלון קצין הבחירות של צה"ל.

<ברון יוסי: תודה רבה, בוקר טוב.

<ברון יוסי: העקרונות שהנחו את בית המשפט בהחלטתו לערוך בחירות חוזרות, קרי טוהר המידות, הגשמת רצון הבוחר, מחייבים את כולנו ואת משרד הפנים בפרט, בנקיטת פעולות מיוחדות שנוגעות לסדרי העבודה של ועדות הקלפי.

<ברון יוסי: נגעת בכמה נקודות.

<ברון יוסי: בין השאר התייחסת למתים ולנפטרים ולכל מה שקשור בכך.

<ברון יוסי: משרד הפנים פרסם הנחיות מיוחדות לקראת הבחירות החדשות בבית שמש ובנצרת ב-11.3.

מירי רגב: מה ההנחיות המיוחדות?

<ברון יוסי: במסגרת ההנחיות המיוחדות אנחנו נתגבר את בעלי התפקידים המרכזיים, קרי, המזכירים.

<ברון יוסי: בכל קלפי יהיו שני מזכירים.

<ברון יוסי: המזכירים האלה יהיו רק עובדי מדינה.

דוד אזולאי: למה שניים?

מירי רגב: כמה היו עד היום?

<ברון יוסי: אני אפרט.

<ברון יוסי: על-פי החוק צריך להיות אחד.

<ברון יוסי: כוונה היא לעובדי מדינה שאינם מתגוררים באחת משתי הערים האלה ובכך אנחנו רוצים להגיע לטוהר מידות.

<ברון יוסי: שאלת למה שניים?

<ברון יוסי: תפקיד המזכיר הוא התפקיד האחראי ביותר בקלפי מלבד הפוליטיקאים שמנהלים את הקלפי, קרי, היושב ראש, הסגן והחבר.

<ברון יוסי: המזכיר הוא זה שעורך את הפרוטוקול, הוא זה שאחראי על החומר הרגיש.

<ברון יוסי: הוא זה שמביא את האלפונים, את הזהותון, את הפרוטוקולים.

<ברון יוסי: הוא זה שממלא אותם ודואג לתוצאות.

מירי רגב: זה רעיון מצוין.

מירי רגב: אולי נ אמץ את זה לכלל הבחירות.

מירי רגב: נביא את זה כתיקון בחקיקה לבחירות בכלל שבכל פעם שיהיו בחירות המזכירים יהיו מיישוב אחר.

מירי רגב: אני חושבת שזה רעיון טוב.

<ברון יוסי: בגלל החלטת בית המשפט חשוב מאוד שאלה לא יהיו תושבי המקום.

<ברון יוסי: חשוב שיהיו שני מזכירים, עובדי מדינה.

מירי רגב: זה מקובל, זה נשמע מצוין.

מירי רגב: יכול להיות שנאמץ את זה.

מירי רגב: אוסיף את זה בסיכום.

דוד אזולאי: לא הבנתי למה שניים.

יעקב אשר: כדי להיאבק באבטלה, שיהיו יותר משרות.

<ברון יוסי: אני אסביר.

<ברון יוסי: מי שקרא את החלטות בית המשפט בוודאי ששם לב שהיו שם זרקורים לכיוון הנושא של מילוי הפרוטוקולים, לכיוון אי התאמות שהיו במחיקה בין אלפון א' לאלפון ב' לבין מספר המעטפות שהוצאו.

מירי רגב: הגשתם תלונה למשטרה?

<ברון יוסי: בן אדם לא יכול להשתלט על כל מה שקורה בקלפי.

<ברון יוסי: לכן אמרנו שיהיו שני מזכירים.

מירי רגב: שני מזכירים זה בסדר גמור.

<ברון יוסי: חבר הכנסת אזולאי שאל ואני מסביר למה שניים.

<ברון יוסי: אני חושב שאחד לא מספיק.

<ברון יוסי: אחד לא יכול להשתלט, בפרט בבחירות מאוד טעונות כמו בית שמש ובנצרת.

דוד אזולאי: זה אומר שצריך לאמץ את זה שבכל קלפי יהיו שני מזכירים גם בבחירות קבועות.

מירי רגב: זה מה שאמרתי.

<אלי בוטבול: השאלה אם יש להם ניסיון.

<אלי בוטבול: שלא ייווצר מצב שיביאו כמו בפעם הקודמת אנשים שאין להם ניסיון.

<אלי בוטבול: זה חלק מהדברים שקרו שם.

<ברון יוסי: בפעם הקודמת רובם לא היו עובדי מדינה ולכן הפעם דרשנו שהם יהיו עובדי מדינה.

<ברון יוסי: לגבי המקצועיות, אנחנו נעסיק את כל אותם חברים שעבדו כמנהלי בחירות ברשויות אחרות ונעסיק אותם הפעם כמזכירים.

<ברון יוסי: אנחנו נעסיק את כל הצוותים שעבדו כמזכירים במקומות אחרים, אם זה מהמרכז, חיפה או מהפריפריות.

<ברון יוסי: אנחנו נביא אותם ונעסיק אותם כמזכירים.

<ברון יוסי: אנחנו נדריך אותם הדרכה מיוחדת.

<ברון יוסי: כמובן נשים את הדגש על אותן נקודות שבתי המשפט הצביעו עליהם בפרוטוקולים ובהחלטות שלהם.

<ברון יוסי: הדברים האלה ייושמו בפועל בעבודה ובהדרכה.

<ברון יוסי: אנחנו מתואמים תיאום מלא עם משטרת ישראל.

<ברון יוסי: אנחנו מקיימים ישיבות שוטפות איתם.

<ברון יוסי: אנחנו נדרוש תגבור של כוחות משטרה בקלפיות.

<ברון יוסי: לא נסתפק רק בסיורים מרחביים בריכוזים גדולים אלא נצטרך להיות בכל בית ספר שיש בו שניים שלו קלפיות.

<פיני קבלו: זה כמו במלחמה.

יעקב אשר: מה קרה לך?

יעקב אשר: זאת לא מלחמה, זה חרדים.

דוד אזולאי: אתה יודע מה זה חרדים?

דוד אזולאי: יותר גרוע ממלחמה.

<ברון יוסי: לכן אנחנו מחויבים לנקוט בפעולות האלה.

<ברון יוסי: אנחנו נתגבר גם בסדרנים וגם בכוחות אחרים מטעם הרשות.

דוד אזולאי: מה עם צבא?

דוד אזולאי: יש צבא בקלפיות?

יעקב אשר: הם גמרו את העבודה בירושלים בשלג?

מירי רגב: אם אתם מתכוונים לנהל כך את הדיון אנחנו לא נגיע - - -

יעקב אשר: זאת רק הערה של היו"ר הקודם של הוועדה.

מירי רגב: מאה אחוז.

מירי רגב: יש תיאום בין ספר הבוחרים למרשם האוכלוסין?

<ברון יוסי: כן.

<ברון יוסי: קודם כל קצת נתונים: בבית שמש יש 89 קלפיות.

<ברון יוסי: מספר בעלי זכות הבחירה הם 50,466.

<ברון יוסי: בנצרת מספר דומה, 86 קלפיות, בעלי זכות בחירה כ-53,934.

דוד אזולאי: כמה אחוזים הצביעו בכל מקום?

<ברון יוסי: אחוז דומה לאחוז הארצי.

<ברון יוסי: אם תרצה יותר פרטים, אוכל למסור לך את הפרטים המדויקים.

<ברון יוסי: שעות ההצבעה הן כמו בבחירות חדשות מ-7 בבוקר עד 10 בלילה.

<ברון יוסי: פנקס הבוחרים הוא אותו פנקס, למעט הנפטרים שאנחנו חותכים אותם ולא יופיעו בפנקס.

מירי רגב: מה עם זה שהיו בבית שמש 80 איש רשומים על אותה כתובת?

מירי רגב: העלה את זה חבר הכנסת ליפמן.

ישראל אייכלר: משרד הפנים הגיש את זה כבר אז.

מירי רגב: אני רוצה לוודא שאין מצב ש-80 איש רשומים באותה כתובת.

<ברון יוסי: פנקס הבוחרים הוא אותו פנקס שנגזר פעם קודמת ואין לנו סמכות לשנות אותו.

מירי רגב: מה זאת אומרת שאין לכם סמכות לשנות אותו?

מירי רגב: אתם רוצים בחירות בפעם השלישית?

<ברון יוסי: לא.

מירי רגב: איך תוודא ש-80 איש הרשומים באותה כתובת יגיעו להצביע?

ישראל אייכלר: היא חוזרת על אותה עלילה שהיתה לפני הבחירות הקודמות.

ישראל אייכלר: אני זוכר שמשרד הפנים הודיע שאין דבר כזה ש-80 איש גרים באותה כתובת.

מירי רגב: אז תודיע עכשיו לטובת הפרוטוקול - - -

<ברון יוסי: מי שאחראי על הכתובות זה רשות האוכלוסין ולא לשכת המפקח.

<ברון יוסי: בכל מקרה, אם יש טענה כזאת, אני מוכן לבדוק אותה.

<ברון יוסי: אני לא קיבלתי טענה כזאת עד לרגע זה.

מירי רגב: משום שרשות האוכלוסין שייכת למשרד הפנים - - -

<ברון יוסי: הם רשות נפרדת.

מירי רגב: אבל הם משרד הפנים.

<ברון יוסי: הם שייכים לשר הפנים.

מירי רגב: משום שאתה אחראי מבחינת שר הפנים, כפי שהוא הסביר לי בבוקר.

מירי רגב: הוא הסביר לי למה לא נמצא פה מנכ"ל או סגנית השר.

מירי רגב: נאמר לי שהאחריות הכוללת לבחירות היא שלך.

מירי רגב: אני מבקשת שתוודא מול רשות האוכלוסין, שמספר המצביעים לפי הכתובות ומספר הכתובת ברשות האוכלוסין ובספר הבוחרים הוא שווה.

מירי רגב: שלא יהיה מצב שרשות האוכלוסין וספר הבוחרים הם לא דומים.

<ברון יוסי: הוא זהה.

<ברון יוסי: רשות האוכלוסין גוזרת את פנקס הבוחרים ולא גוף אחר.

<ברון יוסי: כמובן שהוא זהה.

מירי רגב: הלאה.

<ברון יוסי: הודעות לבוחר יופצו לכל הבוחרים.

<ברון יוסי: התחילו לעבוד על זה מאתמול ולהפיץ את זה.

<ברון יוסי: כל הבוחרים גם בנצרת וגם בבית שמש יקבלו הודעה לבוחר.

<ברון יוסי: זה לא הליך חובה, אנחנו נותנים את זה כשירות.

<ברון יוסי: אני מקווה שכבר מחר או מחרתיים אנשים יקבלו את זה לתיבות הדואר.

מירי רגב: אתם מפיצים הודעות לבוחר גם באינטרנט?

<ברון יוסי: אדם מקבל גלויה לתיבת הדואר המודיעה לו באיזו קלפי עליו להצביע.

<ברון יוסי: לצורך הבחירות האלה מינינו מנהל הבחירות וסגן מנהל בחירות.

<ברון יוסי: אלה אנשים בעלי שיעור קומה.

<ברון יוסי: מנהל הבחירות שהיה בירושלים מונה לבית שמש.

<ברון יוסי: מנהל הבחירות שהיה בתל-אביב מונה לנצרת.

<ברון יוסי: לידם משמשים שני אנשים נוספים וטובים.

אורי מקלב: למנהל הבחירות יש זיקה פוליטית לליכוד?

<ברון יוסי: לא.

<אלי בוטבול: אולי לש"ס, כמו בפעם הקודמת .

<אלי בוטבול: העוזר של אלי ישי היה מנהל בחירות אצלנו.

<אלי בוטבול: אז לא שאלת את זה.

מירי רגב: אני מבקשת שמנהל הבחירות מש"ס לא יהיה מנהל הבחירות.

ישראל אייכלר: אני מבקש שאיש הליכוד לא יהיה מנהל בחירות כאשר הליכוד מוטים פוליטית.

מירי רגב: אני מבקשת שמנהל הבחירות לא יהיה מהליכוד ולא מש"ס.

מירי רגב: כנ"ל בנצרת.

<ברון יוסי: מנהל הבחירות של בית שמש, מר מוטי ברקוביץ, היה מנהל הבחירות בירושלים.

<ברון יוסי: הוא לא מזדהה עם אף אחד מהמפלגות.

<ברון יוסי: אני לא יודע אם בעבר הוא היה בבית שמש.

<ברון יוסי: בכל מקרה, הוא אדם מקצועי בנושא של בחירות ואין לו שום זיקה פוליטית לאף אחת מהמפלגות.

מירי רגב: למה אתם לא ממנים כמנהל הבחירות עובד מדינה.

<ברון יוסי: הוא עובד מדינה.

<ברון יוסי: אותו דבר בנצרת.

<ברון יוסי: בנצרת ינהל את הבחירות בתל-אביב אדם מקצועי שניהל את הבחירות בתל-אביב, שמו ירוחם כהן.

<ברון יוסי: לנושא של הבחירות בצה"ל אני מבקש שאלון יסביר את התהליך.

מירי רגב: האם התייחסת לכל הסוגיות שבג"צ העלה בהחלטתו?

<ברון יוסי: כן, בוודאי.

מירי רגב: משרד המשפטים, יש לך משהו להוסיף?

מירי רגב: האם האחריות הכוללת של יוסי לבחירות, תואמת את החלטות בג"צ?

<עמי ברקוביץ: כן.

מירי רגב: לטובת הפרוטוקול, משרד המשפטים הודיע שזה תואם את החלטות בג"צ.

מירי רגב: אלון מצה"ל, תציג את עצמך לטובת הפרוטוקול.

<אלון סלומון: אני סגן קצין הבחירות בצה"ל.

<אלון סלומון: הייתי במינוי הזה גם בבחירות לרשויות המקומיות ולכנסת.

<אלון סלומון: ראשית, לנתונים.

<אלון סלומון: בבית שמש רשומים ברישום של צה"ל 1,650 משרתים ברוטו.

<אלון סלומון: זה כולל גם בני ישיבות בשירות ללא תשלום, עריקים, עריקים בחו"ל וכדומה.

<אלון סלומון: יש כ- 1,500 משרתים פעילים, כולל משרתים בחובה במג"ב ובמשטרת ישראל.

<אלון סלומון: הם לא כוללים משרתי קבע במג"ב ושוטרים במשטרת ישראל.

<אלון סלומון: בנצרת יש 39 חיילים.

מירי רגב: איך מתכוונים שהם יגיעו לבחירות?

<אלון סלומון: כדי להבין את המדיניות, צריך להבין שני עקרונות.

<אלון סלומון: ראשית, חלק מהמשרתים משרתים ביחידות פתוחות, עורפיות כמו בקריה, מפקדות פיקודים, יחידות שבהן אין שום בעיה לממש את זכות ההצבעה לפני ההגעה לבסיס או בסיום יום השירות, עד שעת סגירת הקלפי בשעה 1 בלילה.

<אלון סלומון: חלק ניכר מהמשרתים האלה גרים בסמיכות לבית שמש או באזור המרכז ולכן אין מניעה.

מירי רגב: גם בבסיסים פתוחים יש תורניות ושמירות.

מירי רגב: נא להנחות את מפקדי הבסיסים שבאותו יום לא ישאירו לשמירה או לתורנות אחרת חיילים מנצרת או מבית שמש.

נחמן שי: צבא זה מקום מסודר.

נחמן שי: צריך לתת פקודה למפקדים ולא להשאיר את זה לרצון טוב.

נחמן שי: צריך לתת פקודה למפקדים.

נחמן שי: כל חייל שיש לו כתובת מגורים בבית שמש, רשאי לקבל באותו יום חופשה כדי לצאת ולהצביע אם הוא לא נמצא בבית.

נחמן שי: זאת צריכה להיות פקודה.

נחמן שי: זה לא יכול להיות וולונטרי.

<אלון סלומון: אמרתי שאני רק פותח ומציג עקרונות ומה המדיניות שתהיה.

<אלון סלומון: אני חושב שקלעתי לדעת גדולים ומנוסים ממני.

<אלון סלומון: יש כ-750 משרתים שמשרתים באופי שירות של יחידות סגורות, יחידות עם פעילות מבצעית, שלא מתאפשר להם להגיע בשעות הפעילות הרלוונטיות הרגילות.

<אלון סלומון: בנצרת זה פחות או יותר אותו חיתוך.

<אלון סלומון: ההנחיה שנוציא, שסוכמה ע"י ראש אכ"א וראש מטה אכ"א, היא אותה הנחיה שהיתה ויושמה בערד לפני פחות מחודש וכנ"ל במועצות האזוריות ביום הבחירות עצמו.

<אלון סלומון: בכל פיקוד יש בעל תפקיד אחד בלבד, בדרגת אלוף משנה, שהוא קצין השלישות הפיקודי או ראש מחלקת משאבי אנוש באותה זרוע, חיל אוויר, חיל הים או כיוצא בזה, שרק הוא בלבד הוא הפונקציה הרלוונטית שמוסמכת לדון בבקשות שהגיעו ממפקדים לא לשחרר חיילים על רקע פעילות מבצעית או נסיבות מיוחדות.

נחמן שי: המצב הטבעי הוא שמשחררים.

נחמן שי: אם לא משחררים, זה מגיע לאותו אלוף.

<אלון סלומון: ההנחיה שתצא בתחילת מרץ לכל רבי הסרנים בצה"ל ולכל סגלי השלישות ומשאבי האנוש ביחידות, כי מניסיוננו אין טעם להפיץ את זה לפני כן, שביום זה מתקיימות בחירות בשתי הרשויות שמנינו פה.

<אלון סלומון: ההנחיה היא לשחרר את החייל בשעה שתאפשר לו לממש את הזכות שלו.

מירי רגב: איך החיילים ידעו את זה?

מירי רגב: המפקדים ידעו זה ברור.

<אלון סלומון: כל חייל הוא גם אזרח ויש לו מחויבות למודעות פוליטית מינימאלית מה קורה ביישוב שלו ושמתקיימות בחירות.

מירי רגב: ואם אין לו מודעות?

מירי רגב: איך הוא יודע שהוא זכאי ליציאה.

<אלון סלומון: אנחנו מפיצים את השמות של כל המשרתים למפקדים.

מירי רגב: הבנתי.

מירי רגב: איך החיילים יודעים שהם יכולים לבקש?

מירי רגב: אתה יודע שאם יש טירון בגולני, שמת מפחד לבוא למג"ד, הוא לא יבקש ממנו להשתחרר.

מירי רגב: בקושי נותנים לו להשתחרר לחתונה של קרובים, אז יתנו לו לבחירות?

נחמן שי: האחריות היא על המפקדים ליידע את החיילים.

מירי רגב: יכול להיות שזאת צריכה להיות חלק מהפקודה לחיילים.

מירי רגב: שהמפקדים יחויבו בהנחיה שלהם, לעדכן את אותם חיילים שגרים בבית שמש או בנצרת, שיש להם זכות לצאת.

יעקב אשר: עוד שתי שניות נגיע לכך שתהיה פקודה לחיילים ללכת להצביע.

<ברון יוסי: זה לא בחירות ארציות.

<ברון יוסי: גם החייל צריך להודיע או ליידע את השליש או את המ"כ שלו שיש לו בחירות.

<ברון יוסי: שלא יחכה לדקה האחרונה.

אלי כהן: אנחנו רוצים להציע הצעה בנושא הזה.

אלי כהן: יש סידורים מיוחדים של המועצות האזוריות שעושים בחירות במועצות אזוריות מיוחדות.

אלי כהן: הבחירות האלה נעשות בסופי שבוע.

אלי כהן: הדבר הזה קיים, הוא נוהג קיים במשרד הפנים ואין שום מניעה להפעיל אותו גם כאן.

אלי כהן: יש לנו עוד שני סופי שבוע.

אלי כהן: זה קיים גם במקום אחר.

אלי כהן: אפשר לחסוך גם את החיילים הקרביים, שלא יצטרכו לעזוב את יחידותיהם ולא את התרגילים שלהם.

אלי כהן: יש לנו שני סופי שבוע.

אלי כהן: צריך לאמץ את הדפוס הזה.

אלי כהן: אנחנו מבקשים לפנות בהודעה רשמית לחיילים כי לעירייה יש את השמות של החיילים ולנו אין.

אלי כהן: אנחנו רוצים לפנות אליהם.

אלי כהן: יבואו בסופי שבוע, יצביעו במשרד הפנים בבית שמש, ישימו את זה בכספת.

אלי כהן: זה קיים במועצות האזוריות.

אלי כהן: זאת לא המצאה של בית שמש.

מירי רגב: כמה חיילים הצביעו בבית שמש?

<אלי בוטבול: 950.

<קריאה: הבן שלי הצביע אבל הוא לא נרשם בספר המצביעים.

יעקב אשר: הגשת תלונה במשטרה?

<קריאה: כן.

נחמן שי: בכמה חיילים מדובר?

<ברון יוסי: זה מגיע לוועדת הבחירות.

<קריאה: 926 בפרוטוקול של צה"ל.

<קריאה: כשפתחנו את הקלפי כי היא היתה בעירייה ואנחנו יודעים מי שולט בעירייה, מצאנו רק 886.

<קריאה: מישהו צריך לעשות שם סדר.

<קריאה: גם התלוננו במשטרה על זה.

מירי רגב: הדבר היחידי שאפשר - - -

<אלי בוטבול: שיבדקו את ההצעה הזאת.

מירי רגב: אין ספק שהחיילים יכריעו את הבחירות בבית שמש.

ישראל אייכלר: כי הם יצביעו לאבוטבול.

מירי רגב: אני לא יודעת למי הם יצביעו.

מירי רגב: יש פה מאסה של כמעט 1,500 חיילים.

נחמן שי: את לא יכולה להגיד את זה.

מירי רגב: רגע, הם כוח משמעותי.

מירי רגב: הם לא יכריעו, בסדר?

יעקב אשר: זה מטה בחירות פה.

יעקב אשר: החיילים יכריעו, אלה יכריעו.

מירי רגב: צריך לוודא שהחיילים יגיעו להצביע.

נחמן שי: החיילים הם כמו כל אזרח אחר ואנחנו לא יודעים איך הם יצביעו ומה הם יעשו.

נחמן שי: אנחנו לא יודעים אם הם יכריעו או לא.

מירי רגב: יוסי, צריך להיערך שהחיילים יוכלו לצאת ולהצביע.

מירי רגב: החיילים חייבים לצאת ולהצביע.

מירי רגב: שלא יהיו לי שאילתות יומיים אחרי, שחייל לא הצליח לצאת כי המפקיד החליט לא לתת לו.

מירי רגב: אנחנו מכירים את זה בצבא.

מירי רגב: לדעתי, הרמטכ"ל צריך להגיד בפורום מטכ"ל.

מירי רגב: שזה יהיה כמו בחוק השוויון בנטל?

מירי רגב: שהוא התייחס אחרי שהחוק התקבל?

מירי רגב: הרמטכ"ל צריך להיות רלוונטי.

יעקב אשר: רק שלא יעשו "צבע אדום" באותו יום.

נחמן שי: אל תהיו ציניים.

דוד אזולאי: יש כאלו שלא יוכלו להגיע, אז הם יצביעו בבסיס.

מירי רגב: אין הצבעות בבסיס.

מירי רגב: אם היתה הצבעה בבסיס זה היה יותר קל.

דוד אזולאי: יש כזה כוח אדם.

דוד אזולאי: הם מתוגברים בשני מזכירים ובמשטרה.

דוד אזולאי: אז הם ינהגו כמו כלום, לא צריך לעשות מזה דרמה.

מירי רגב: אתם צריכים להפיץ באתר האינטרנט שלכם לכל החיילים.

ישראל אייכלר: שיבואו עם הנשק, זה חשוב מאוד.

נחמן שי: חבר'ה, אל תהיו ציניים.

נחמן שי: אנחנו גם יודעים להיות ציניים.

נחמן שי: אנחנו רוצים שכל אזרח יוכל להצביע.

יעקב אשר: גם אנחנו רוצים אבל אל תעשו כזאת דרמה.

<אלון סלומון: ביום הבחירות עצמו אני אישית אהיה עם הקשר הרלוונטי כדי לוודא שפניות כאלה ואחרות שלא מתכנסות למדיניות של צה"ל, אנחנו נטפל בזה.

<אלון סלומון: יש לנו גם את משרד פניות הציבור שיודע - - -

מירי רגב: עזוב אותי מפניות הציבור.

נחמן שי: האם יש דרך שמשרד הפנים יידע את התושבים?

מירי רגב: זה פשוט מדהים, זה בדיוק מה שאמר היועץ המשפטי.

מירי רגב: יכול להיות שאתה יכול לעבור מהדוקטורט שלך בהסברה לייעוץ המשפטי.

מירי רגב: היועץ המשפטי של הוועדה נתן כאן רעיון לא רע.

מירי רגב: יש בסך-הכול בנצרת ובבית שמש 2,000 חיילים.

מירי רגב: למה שלא יהיה להם דיוור ישיר במסרונים.

מירי רגב: שולחים מסרונים לכל החיילים שיש להם זכות הצבעה ביום הבחירות.

מירי רגב: נא ודאו שמפקד

מירי רגב: כם מאשרים לכם.

מירי רגב: אם יש בעיה, יש להודיע לקצין פניות ציבור.

מירי רגב: זה יכול להיות מצוין.

מירי רגב: החיילים יודעים.

אורי מקלב: זה לא פורים.

מירי רגב: תעשו את זה אחרי פורים שלא יחשבו שצוחקים עליהם.

אורי מקלב: עם כל הכבוד, זה לא בחירות למרכז הליכוד.

מירי רגב: די באמת.

<מרדכי כהן: מה לעשות, לכם אין חיילים.

דוד אזולאי: אני מבקש שיחזור בו ממה שהוא אמר.

<קריאה: למה שיחזור?

דוד אזולאי: אתה יודע למי יש חיילים ולמי אין חיילים?

<מרדכי כהן: אנחנו רואים אותם.

מירי רגב: בוטבול, אני לא מוכנה לזה.

מירי רגב: זה דיון רציני ואני לא מוכנה לצעקות האלה.

אורי מקלב: מאיפה את מכירה את השמות הפרטיים ואת שמות המשפחה?

אורי מקלב: איך את יודעת?

אורי מקלב: אני ממש מעריך את יושבת הראש, היא יודעת גם שמות משפחה של משתתפים פה.

דוד אזולאי: צריך לקרוא את האנשים האלה לסדר, פה זה לא מרכז הליכוד.

מירי רגב: קראתי להם לסדר.

מירי רגב: קודם כל, אין שום בעיה במרכז הליכוד.

מירי רגב: שנית, אני קראתי אותם לסדר.

מירי רגב: בוא נמשיך הלאה.

אורי מקלב: נקרא לפייגלין, נשמע ממנו אם יש בעיות במרכז הליכוד.

נחמן שי: החיילים הם אזרחים מצביעים בעלי זכות בחירה.

נחמן שי: פשוט הגישה אליהם יותר קשה, זה הכול.

נחמן שי: מאחר ואנחנו יודעים שהאזרחים תושבי בית שמש ידעו על הבחירות אבל אוכלוסיית החיילים לא בהכרח לא תדע.

נחמן שי: אנחנו צריכים להגיע אליהם.

נחמן שי: את מדברת על מסרונים.

נחמן שי: אני אומר אפילו הודעות מיוחדות למשפחות בבית שמש.

נחמן שי: יש להם את הטלפונים של כל אחד.

מירי רגב: אם לצבא אין, אז מה יהיה בנוהל של חטיפה כדי לבדוק אם כולם הגיעו לבסיס?

<גומייד סלים: אני יועצו ומנהל לשכתו של ראש העיר עלי סלם.

<גומייד סלים: האם אותו חייל מצביע כמו אזרח רגיל באותו קלפי שהוא שייך אליו, או שיש קלפי מסוים?

<גומייד סלים: כדי שלא תהיה כפילות.

<גומייד סלים: אם יש קלפי שמיועדת לחיילים אז הוא יכול להצביע גם כאזרח.

מירי רגב: משרד הפנים, בבקשה.

<ברון יוסי: כפי שנאמר כבר כמה פעמים, יש קלפיות אזרחיות בלבד ואין קלפיות חיילים.

<ברון יוסי: לפיכך הוא מצביע בקלפי האזרחי שלו כמו כל אזרח.

מירי רגב: זאת אומרת שאותו חייל מקבל גם איגרת לבוחר שאומרת לו באיזו קלפי הוא צריך להצביע.

<ברון יוסי: זה עונה גם לחבר הכנסת נחמן שי.

<ברון יוסי: כל חייל יקבל הודעה לבוחר.

מירי רגב: קולות החיילים יכולים בהחלט להיות לשון מאזניים ולכן אנחנו מתעסקים עם זה פה.

מירי רגב: זכותם של החיילים להצביע בדיוק כמו כל אזרח.

יעקב אשר: מה לגבי יולדות?

מירי רגב: עכשיו אנחנו מדברים על החיילים.

מירי רגב: אני מבקשת שאתם תודיע במסרון אישי לכל חייל על זכותו להצביע, בנוסף למפקדים בנוסף לפורום מטכ"ל.

מירי רגב: זאת ההיערכות של משרד הפנים ואכ"א.

מירי רגב: אני מבקשת לשמוע על ההיערכות של משטרת ישראל.

<מרדכי כהן: שיהיה מספר טלפון שאליו החיילים יוכלו לפנות.

<מרדכי כהן: שהם יתנו מספר ויפרסמו אותו.

דוד אזולאי: אני מציע דרך פקיד הבחירות.

דוד אזולאי: שנציג הצבא יעביר את הטלפון לפקיד הבחירות.

נחמן שי: אני מציע שבכל מטה יהיה מישהו שיהיה איש קשר לחיילים.

נחמן שי: החיילים יוכלו להתקשר אליו.

נחמן שי: יהיה לו קשר ישיר לסגן קצין הבחירות של צה"ל.

נחמן שי: כל מטות הבחירות יוכלו להתקשר לסגן קצין הבחירות או לקצין הבחירות ואז אתם תוכלו להתערב.

נחמן שי: חייל לא יידע לאיזה אלוף משנה להגיע ובאיזה מקום.

נחמן שי: מירי צודקת, הם חיילים בסך הכול.

יעקב אשר: אחרי החיילים אני מבקש שתדברי גם על חולים ויולדות.

מירי רגב: משטרת ישראל, נתחיל עם ההיערכות בנצרת ואחר-כך בבית שמש.

מירי רגב: איך משטרת ישראל נערכת למתן תגבור בקלפיות כדי למנוע אי סדר והפרעות.

ישראל אייכלר: בעיקר בקלפיות שלא הייתם בבחירות הקודמות, באזור החילוני יותר.

מירי רגב: תכף הוא יתייחס גם לחרדי וגם לחילוני.

ישראל אייכלר: אני מדבר על נצרת.

יעקב אשר: יש חילונים גם בנצרת.

<יוסף חמו: אני מפקד תחנת נצרת.

<יוסף חמו: משטרת נצרת מחוז צפוני, אנחנו כבר נמצאים במצב של טרום הבחירות.

<יוסף חמו: יש כוחות שמוקצים לטובת שמירה על הסדר בעיר נצרת לקראת הבחירות.

<יוסף חמו: במקביל אנחנו בשלב עבודת המטה, יחד עם המחוז הצפוני ועם המטה הארצי.

<יוסף חמו: אנחנו נערכים ליום הבחירות וליום שאחרי.

<יוסף חמו: במסגרת הזאת אנחנו יושבים גם עם מנהלי הבחירות שמונו ויחד איתם בונים היערכויות מול כל קלפי ומול כל אזור של ריכוז קלפיות.

<יוסף חמו: אנחנו בהנחת עבודה שיהיו שוטרים מפתיחת הקלפיות ועד סגירתן, כולל ליווי עד למקומות הריכוז.

<יוסף חמו: ביום הבחירות המחוז הצפוני יעבוד במערך מוגבר עם עיבוי כוחות.

<יוסף חמו: אנחנו נהיה במעגלים.

<יוסף חמו: המעגל הראשון בתוך המסגרת של הקלפי עצמה, לשמירה על הסדר והביטחון.

<יוסף חמו: מעגל שני, מסביב לקלפי וברחבי העיר.

<יוסף חמו: כפי שאמרתי, נערכים גם לשעת ההכרזה וליום שאחרי.

מירי רגב: הבנתי בנצרת יהיו 86 קלפיות ב-31 ריכוזים.

מירי רגב: אתם תהיו בריכוזים או בקלפיות?

<יוסף חמו: בכל קלפי יהיו שוטרים.

מירי רגב: לא שיטור עירוני, שוטרים עם מדים כחולים.

מירי רגב: אני לא רוצה שיטור עירוני ואני יודעת מה אני אומרת.

מירי רגב: שיטור עירוני זה בשיתוף עם המועצה.

מירי רגב: אני ראיתי מה היה בלוד, כשהייתי שם בבחירות.

מירי רגב: איזה סיפור היה בלוד עם השיטור העירוני.

מירי רגב: אז הם התחילו לעשות סדר, אתה נכנס, אתה לא נכנס, כי הם מכירים את תושבי המקום.

מירי רגב: אני רוצה שוטרים כחולים.

ישראל אייכלר: פקחים עירוניים עשו את זה?

מירי רגב: יש את השיטור העירוני המשולב.

מירי רגב: בלוד היתה בעיה קשה ובסוף ירו.

מירי רגב: שם הם החליטו מי נכנס ומי לא לפי חוות הדעת והרצון של אותו שוטר.

מירי רגב: אז התקשרתי למשטרת לוד וביקשתי שיחליפו שם לשוטרים כחולים וכך היה.

יעקב אשר: השוטרים הם תושבי המקום?

מירי רגב: פחות משנה לי אם השוטרים הם תושבי המקום.

מירי רגב: אני סומכת על שוטרים שיבצעו את תפקידם.

יעקב אשר: זה מכיר וזה מכיר.

יעקב אשר: אני מבקש שהשוטרים לא יהיו תושבי המקום, לא במקרה הזה ולא במקרה הזה.

יעקב אשר: אם את מטילה ספק בפקח שוטר, שהוא גם שוטר לכל דבר ועניין - - -

מירי רגב: הוא לא שוטר, הוא עוסק רק באלימות.

יעקב אשר: אני הייתי ראש עיר.

יעקב אשר: יש לו סמכויות של שוטר.

יעקב אשר: בהשלטת סדר יש לו סמכויות של שוטר.

<יוסף חמו: יהיו הצבות של שוטרים בריכוזים.

<יוסף חמו: לגבי השיטור העירוני, גם בבחירות הקודמות הם לא היו בתוך הקלפיות.

<יוסף חמו: אנחנו מבדלים אותם לפעילות על-פי ההיערכות המבצעית שלנו.

מירי רגב: מי מנהל האירוע?

<יוסף חמו: אני.

מירי רגב: מי מבית שמש?

<שלומי טולדנו: אני מפקד תחנת בית שמש.

<שלומי טולדנו: ההיערכות שלנו התחילה בפגישה עם מנהל הבחירות מטעם משרד הפנים.

<שלומי טולדנו: למעשה אנחנו בעיצומה של עבודת מטה לטובת טרום הבחירות, מיום ההכרזה של בית המשפט העליון ועד לאחר הבחירות.

<שלומי טולדנו: ביום הבחירות עצמו אנחנו נעשה היערכות גדולה בשיתוף מחוז ירושלים והמטה הארצי בכל הקלפיות.

<שלומי טולדנו: לנו יש 26 ריכוזים ב-89 קלפיות.

<שלומי טולדנו: אנחנו נעשה היערכות גם בקלפיות, גם בריכוזים וגם ברחובות וגם בבניין העירייה אליו יגיע כל החומר הרגיש וכמובן הקלפיות.

<שלומי טולדנו: אנחנו נלווה את כל הקלפיות לבניין העירייה.

מירי רגב: מר חמו, אתם גם תעשו את הליווי של הקלפיות לבניין העירייה?

<יוסף חמו: לא לבניין העירייה, אבל למקום אחר.

מירי רגב: בזמן הספירה תהיה משטרה גם בבית שמש וגם בנצרת.

<שלומי טולדנו: במידה ויהיו הפרות סדר בקלפיות ובסביבתן, אנחנו נטפל בצורה נחושה כמו שעשינו בפעם הקודמת.

מירי רגב: משטרת ישראל, תודה רבה.

מירי רגב: יוסי, תתייחס לשאלה של ח"כ יעקב אשר בעניין החולים.

<ברון יוסי: התיאום עם המשטרה הוא מושלם ואנחנו עובדים בשיתוף פעולה.

<ברון יוסי: בסיום יום הבחירות, כל חומר הבחירות לא נשאר בערים אלא מועבר ישר למשרדי המפקח הארצי על הבחירות, למחסנים שלנו, בליווי משטרתי.

<ברון יוסי: שום דבר לא נשאר לא בנצרת ולא בבית שמש.

מירי רגב: יוסי, תשובתך לגבי חולים ויולדות.

מירי רגב: קודם הציעו להצביע בסוף שבוע.

מירי רגב: רק שתדע, בחוק לתיקון הבחירות שאני הולכת להביא, אנחנו הולכים לעשות קלפי נע גם בבתי אבות ובבתי חולים.

מירי רגב: נכון, אזולאי?

מירי רגב: לא נצליח להביא את זה כחוק עכשיו.

יעקב אשר: מאחר ואמרת שיכול להיות שקולות החיילים יהיו הקובעים, אז יכול להיות שגם קולות היולדות יהיו קובעים.

יעקב אשר: חשוב מאוד להתייחס לזה.

ישראל אייכלר: פעם לא היו קלפיות נעות בבתי אבות ובבתי חולים?

מירי רגב: לא.

<ברון יוסי: רק בבחירות לכנסת.

<ברון יוסי: החוק שלנו פועל מתוקף חוק אחר.

<ברון יוסי: בחוק הרשויות המקומיות וגם בבחירות לרשויות המקומיות שהתקיימו לאחרונה, לא היו בחירות בבתי חולים ובבתי אבות.

<ברון יוסי: אותו הדין חל על הבחירות בבית שמש ובנצרת.

<ברון יוסי: אם יהיה תיקון חקיקה, אנחנו נפעל בהתאם.

מירי רגב: חולה שיכול, יבוא להצביע.

יעקב אשר: אני אבקש לתת הנחייה לראשי קלפיות שאם מישהו מגיע עם אישור שהוא מגיע מאשפוז, שהוא לא יעמוד בתור ונכנס ראשון.

יעקב אשר: אני אבקש הנחייה קבועה שתופץ גם במסרונים אם אפשר.

<גומייד סלים: האם יהיו 86 שוטרים בכל הקלפיות?

<יוסף חמו: כן.

<גומייד סלים: האם כאשר אנשים חולים שבאים עם מלווה האם יהיה מי שמוודא.

מירי רגב: הוא העלה פה סוגיה נכונה לגבי המלווה.

מירי רגב: מלווה נכנס עם קשיש, מי אחראי על זה?

<ברון יוסי: לא, המזכיר.

<ברון יוסי: סוגיית המלווים לא קשורה לשוטר.

<ברון יוסי: תפקידו של השוטר לדאוג לסדר ולביטחון בלבד.

<ברון יוסי: אל תטיל אליו תפקידים.

<ברון יוסי: מי שיודע זה המזכיר שיעבור הדרכה מדוקדקת בנושא הזה וגם יונחה בנושא הספציפי הזה.

<מרדכי כהן: אחד הזיופים וההצלחה של הזיופים הוא שנתנו לכל נכה להגיע לכל קלפי.

<מרדכי כהן: לכן הם התחזו לנכים וקיבלו אותם.

<מרדכי כהן: ההוראה של מנהל הבחירות היתה שאם מישהו טוען שהוא נכה, לתת לו להצביע בלי תעודה.

מירי רגב: אין מצב שמישהו מצביע בלי תעודה.

מירי רגב: אפילו שאני חברת כנסת, הגעתי לבחירות לרב הראי בלי תעודה ולא נתנו לי להצביע.

מירי רגב: הבנתי את העניין.

מירי רגב: נכים יצביעו רק עם תעודה.

מירי רגב: יונחו מנהלי הקלפיות לוודא שאותו נכה לא הצביע בקלפי אחרת.

אורי מקלב: מבלבלים בין בחירות לכנסת לבחירות לעירייה.

אורי מקלב: בבחירות לכנסת יש עניין של נכים שרוצים להצביע בעיר אחרת.

אורי מקלב: זה סתם בלבולים והשמצות.

מירי רגב: הבנו, תודה.

<גומייד סלים: אין דבר שקוראים לו נכים, יש מוגבלי תנועה.

אורי מקלב: זה לא ברשויות המקומיות, זה רק בכנסת.

<גומייד סלים: כל אדם שמציג עצמו כמוגבל תנועה יכול להגיע ולהצביע.

מירי רגב: יוסי, אומר נציג נצרת שכתוצאה מהבחירות הקודמות הגיעו אנשים מוגבלים לקלפי מסוימת ואז נתנו לו להצביע בכל קלפי שהוא הגיע.

<ברון יוסי: הוא הצביע במעטפה כפולה.

<ברון יוסי: בקלפיות למוגבלי ניידות מצביעים במעטפה כפולה.

<ברון יוסי: מעטפות האלה עוברות בדיקה כפולה.

<ברון יוסי: שלא הצביע בקלפי הרגילה שלו ופעם שנייה הצביע בקלפי אחרת.

<ברון יוסי: הנושא נבדק.

<ברון יוסי: במידה והוא הצביע פעמיים זה נפסל.

<גומייד סלים: בקלפי שלו הוא הצביע עם תעודת הזהות הנכונה.

<גומייד סלים: הוא הלך לקלפי אחרת, רחוקה מהשכונה שלו, עם תעודת זהות מזויפת, ששם לא הכירו אותו.

מירי רגב: הבנו, תודה.

מירי רגב: אני עוברת להתייחסות חברי הכנסת והאזרחים שנרשמו.

מירי רגב: ראשון הדוברים חבר הכנסת אורי מקלב, 3 דקות בבקשה.

מירי רגב: לאחר מכן אלי כהן.

מירי רגב: חבר הכנסת אזולאי אתה רשום.

אורי מקלב: תודה רבה לך גברתי היושבת בראש.

אורי מקלב: אני רוצה לא רק לבקש אלא לדרוש הגברת הפיקוח בבית שמש.

אורי מקלב: אני חושב שמה ששמענו כאן לא נותן מענה.

אורי מקלב: ההיערכות צריכה להיות הרבה יותר מקיפה.

אורי מקלב: אני חושב שהמשטרה צריכה לשבת עם יחידת לה"ב.

אורי מקלב: עדיף עם הראש ואם אין ראש אז עם אחרים.

אורי מקלב: אם אין עדיין ראש, אז עם 433.

אורי מקלב: אני חושב שצריך לשבת עם מפלג ההונאה במשטרה.

אורי מקלב: צריכה להיות היערכות מקיפה.

אורי מקלב: אני חושב שצריך להיות שוטר בכל קלפי.

אורי מקלב: אני חושב שצריך להיות חוקר בתוך כל קלפי.

אורי מקלב: אני חושב שכדי למנוע זיופים - - -

מירי רגב: מותר לו להביע את עמדתו.

<קריאה: הוא אומר את זה בציניות.

אורי מקלב: אני רק רוצה להגיד לך שממידע שהגיע אלינו יש היערכות סודית.

אורי מקלב: יש לנו מידע בדוק על הפרעות למהלך הבחירות.

מירי רגב: בשביל זה יושבת פה המשטרה.

אורי מקלב: חוץ מזיופים והבאת חיילים יש עוד אפשרות להפריע למהלך הבחירות.

<מרדכי כהן: אין חכם כבעל ניסיון.

דוד אזולאי: מספיק עם ההערות הציניות שלך.

מירי רגב: אני לא אסכים לזה.

אורי מקלב: אם הוא היה חבר כנסת ולא היה חבר מרכז ליכוד, הוא כבר מזמן היה מחוץ לוועדה.

מירי רגב: אורי, אני מבקשת שתעביר את כל החשדות שלך למשטרה.

אורי מקלב: היתה גם איזו התייחסות – אמרת שהרמתי להנחתה אז לא אמרתי אבל לא ראיתי שום תגובה ממך.

מירי רגב: תעביר את זה למשטרת ישראל.

אורי מקלב: אני מעביר את זה כאן לוועדה.

מירי רגב: אני לא בודקת תלונות.

אורי מקלב: את המסרים שלך את מעבירה.

מירי רגב: אני לא בודקת תלונות.

מירי רגב: כל מי שיש לו חשש לזיופים וכדומה שיעביר למשטרת ישראל.

אורי מקלב: יש היערכות להפרעות במהלך הבחירות.

אורי מקלב: אני מבקש שהמשטרה תיערך לזה כבר מרגע זה.

אורי מקלב: חוץ מזיופים יש עוד דברים שיכולים להפריע למהלך הבחירות.

אורי מקלב: אם אנשים שיש להם ניסיון בתוך המשטרה, במיוחד שוטרים בחקירות המיוחדות, שיהיו ערוכים לכך.

אורי מקלב: אני שואל את אנשי משרד הפנים וועדת הבחירות שלא נמצאים פה.

<ברון יוסי: ועדת הבחירות זה הפוליטיקאים, לא אנחנו.

אורי מקלב: אני רוצה לשאול אותך האם אתה יודע שיש מעורבות מאוד אקטיבית, לפי דעתי גם פסולה, מעורבות של מפלגת השלטון, במיוחד במשרדים שעומדים בראשם חברי מפלגת השלטון כמו הליכוד וישראל ביתנו, שבמקרה הזה אני מפריד ביניהם.

אורי מקלב: מפלגות כמו הבית היהודי ויש עתיד, שיש להם מטרה ורצון והודו בכך, שהם רוצים להחליף את השלטון בבית שמש.

אורי מקלב: האם זה ידוע לך?

אורי מקלב: האם בעקבות כך אתם נערכים לכך?

אורי מקלב: אני שואל האם היו אליכם פניות ממשרד הפנים?

אורי מקלב: אני רק רוצה לדמיין את יו"ר הוועדה כשרת הפנים.

אורי מקלב: במעורבות הזאת - - -

מירי רגב: אני מצטערת, אני מגנה את מה שאתה אומר.

מירי רגב: אין פה שום מעורבות.

מירי רגב: אתה אומר פה דברים שאתה ממציא אותם.

מירי רגב: יוסי, אתה תענה על זה.

אורי מקלב: איך את יודעת?

אורי מקלב: הרי לא אני צריך להמציא אותך.

אורי מקלב: אמרו אותם, דיברו עליהם.

אורי מקלב: באים למקום ואומרים את זה.

אורי מקלב: יש מעורבות.

אורי מקלב: יוסי, אתה בא עכשיו לשבץ עובדי מדינה - - -

מירי רגב: נגמרו לך 3 דקות.

אורי מקלב: אני מסיים.

אורי מקלב: אתה תיקח את זה לעובדי מדינה.

אורי מקלב: אני לא חושב שיכול להיות עובדי מדינה מהמשרדים האלה, יכולים להיות עובדי מדינה ממשרדים אחרים.

אורי מקלב: לא עובדי מדינה שיש להם קשר ישיר לאותם משרדים שיש להם מעורבות.

מירי רגב: תודה רבה לך, נגמרו 3 דקות.

אורי מקלב: רציתי להגיד לך תודה על המעורבות שלך.

אורי מקלב: אני לא יודע, המעורבות שלך בבעיות שהיו בתוך הליכוד ובתוך מרכז הליכוד.

אורי מקלב: אם את אומרת שלא היו, אז אני אביא את חבר הכנסת פייגלין להגיד איך היו ואולי ללמוד משם את השיטות המתוחכמות שיש בזיופי בחירות.

מירי רגב: האמת היא שאני צריכה ללמוד את הזיופים הכי טובים מאגודה.

מירי רגב: אין כמו אגודה כדי ללמוד על זיופים.

מירי רגב: הרמת לי להנחתה אז הורדתי לך.

מירי רגב: אלי כהן, בבקשה.

אורי מקלב: את עושה דבר מסוכן, גברתי היושבת ראש.

אורי מקלב: את הופכת את הוועדה הזאת לדיונים בפריימריז.

אורי מקלב: הדיונים שלך פה בעניין הזה זה כמו הפריימריז.

אורי מקלב: החדר הזה זה לא ביתן 21 בגני התערוכה.

מירי רגב: אתה צודק.

מירי רגב: אני כמובן יש לי קשר ישיר עם בג"צ ובג"צ קיבל את עמדתי לבחירות חוזרות בבית שמש.

מירי רגב: אני מודה לבג"צ על-כך שהוא קבע שיש בחירות חוזרות לבית שמש.

מירי רגב: תודה רבה לבג"צ.

מירי רגב: אלי כהן, בבקשה.

מירי רגב: 3 דקות בבקשה.

אלי כהן: ראשית אני רוצה להודות לך ולהודות לחברי הכנסת על ההחלטה והתמיכה שלכם בתושבי בית שמש וגם להבאה של הנושא של ההקצבה לבחירות.

אלי כהן: על-כך אני מודה לך ולכל מי שמעורב.

אלי כהן: אני רוצה לומר.

אלי כהן: אנחנו דנים כאן בזיופים.

אלי כהן: תרשי לי בבקשה להאיר את עינינו לסכנה הרבה יותר חמורה.

אלי כהן: אני מקריא לך הודעה מהבוקר שהתפרסמה על-ידי החרדים.

אלי כהן: "זאת לא פוליטיקה, זה החיים שלך".

אלי כהן: למטה כתוב: "להקהל ולעמוד על נפשם".

אלי כהן: אני רוצה להקריא לך את המשך הפסוק: "להקהל ולעמוד על נפשם, להשמיד ולהרוג ולאבד את כל חי עם במדינה - - -

מירי רגב: מה אתה אומר פה?

יעקב אשר: אתה משלים פסוק, נכון?

יעקב אשר: אתה פרובקטור, אתה משלים פסוק.

יעקב אשר: תתבייש לך.

אלי כהן: לצערי הרב התחילה הסתה.

אלי כהן: אני קורא מכאן לכולם.

אלי כהן: אני קורא להם להוציא את המודעה הזאת.

אלי כהן: אני לא רוצה שהוועדה הזאת תתכנס פעם נוספת כדי לדון בסכנה שיש בהסתה שהתחילה הבוקר.

מירי רגב: הלאה, הבנתי.

אלי כהן: אני חושב שאנחנו מודעים.

אלי כהן: שמעתי על הגעתם של 120 וכל חברי העיריות מכל אנשי החרדים שיגיעו לבית שמש.

אלי כהן: אני חושב שמה שחבר הכנסת מקלב אומר, הוא צודק.

אלי כהן: יש פה התארגנות חרדית מובהקת לנסות ולפגוע בבחירות בבית שמש.

אלי כהן: אני מצטרף לקריאתך - - -

יעקב אשר: אתם הייתם שם חמישה חברי כנסת.

מירי רגב: אני לא הייתי שם בסוף.

אלי כהן: אנחנו הולכים לשבת בוועדת הבחירות.

אלי כהן: אני יודע שיש תפילה לגשם ביום הבחירות.

יעקב אשר: נציג משרד הדתות פה?

אלי כהן: אל תפריע לי.

אלי כהן: אנחנו רוצים להבטיח, גם לגבי הנגישות, שהאתרים שבהם תהיינה הקלפיות יבטיחו סדר מסוים.

אלי כהן: שזה לא יהיה אחד על אחד.

אלי כהן: שיהיה כבוד לבוחרים ושזה יהיה בצורה מסודרת.

אלי כהן: נושא החיילים הוא נושא קריטי.

אלי כהן: הנושא של הפיקוח הוא קריטי.

אלי כהן: אני רוצה לסכם.

אלי כהן: הניסיון שלנו הוא ניסיון מר.

אלי כהן: אנחנו לא יושבים כאן כי הכול בסדר.

אלי כהן: אנחנו יושבים כאן כי בית המשפט קבע שהיתה כוונה של החרדים לזייף.

אלי כהן: שכל המטרה היתה להגדיל את כולם.

אלי כהן: כך קבע בית המשפט העליון.

אלי כהן: אנחנו בקשר עם המשטרה.

אלי כהן: אני רוצה להודות למפקד משטרת בית שמש ולמשטרת ישראל.

אלי כהן: אנחנו בקשר איתו.

אלי כהן: אנחנו נביא בפניו את הממצאים שלנו ונתריע.

אלי כהן: אנחנו נעשה כל מאמץ על-מנת להוקיע באופן אישי את כל אלה שיפריעו.

מירי רגב: חבר הכנסת אייכלר, רק להוסיף דברים.

מירי רגב: אני רוצה לסיים את הדיון.

יעקב אשר: מה זה לסיים את הדיון?

מירי רגב: אני צריכה לסיים את הדיון.

מירי רגב: אתה לא יודע מה זה לסיים את הדיון?

יעקב אשר: אז חברי הכנסת צריכים לדבר קודם אחר-כך תעשי אחד אחד.

יעקב אשר: אחד כבר דיבר בשם הליכוד.

<מרדכי כהן: פעם אחת תדבר אמת.

<מרדכי כהן: אנחנו זייפנו?

מירי רגב: חברים, אני אסיים את הדיון?

ישראל אייכלר: אני אבקש להזהיר את עצמנו.

ישראל אייכלר: אנחנו צריכים להתבונן במה שקורה בסביבתנו.

ישראל אייכלר: אנחנו צריכים להתבונן במה שקורה בקייב.

ישראל אייכלר: אנחנו צריכים להתבונן במה שקורה בסוריה.

ישראל אייכלר: אנחנו צריכים להתבונן במה שקורה במצרים.

ישראל אייכלר: אין שום הבטחה שבמדינת ישראל הדמוקרטיה תמשיך להתקיים.

ישראל אייכלר: אני רואה תהליך מסוכן מאוד לזכויות הבסיסיות הדמוקרטיות של האזרח, בפרט של המיעוטים החרדים והערבים.

ישראל אייכלר: אני חושב שאם תימשך המגמה הזאת, שהופכים את ועדות הכנסת למנגנוני תעמולה נגד הציבור החרדי, זה יביא לדברים שאני לא רוצה להעלות על השפתיים.

ישראל אייכלר: למשטרה אני רוצה לומר.

ישראל אייכלר: לא יתכן שבמדינה כמו במדינת ישראל נמצאו רק 37 מזייפים מתוך מיליוני בוחרים בכל הרשויות המקומיות, רק בעיר אחת בית שמש ובעיר אחת בנצרת.

ישראל אייכלר: יש לי תחושה שהדיון שקיימה פה יושבת ראש הוועדה לפני הבחירות לעיריות והעלילות שדיברו שם על אלפי חרדים שנרשמו ולא גרים שם, גרמו לכך שהמשטרה תתמקד דווקא בקלפיות חרדיות.

ישראל אייכלר: לא נמצאו שום זיופים לא בקיבוצים, לא במושבים, לא בשכונות חילוניות.

מירי רגב: תודה רבה, חבר הכנסת אייכלר.

ישראל אייכלר: גברת מירי רגב, את צריכה לדעת.

ישראל אייכלר: היית דוברת צה"ל בזמן ההתנתקות, את יודעת לאן מדינה יכולה להגיע.

ישראל אייכלר: אם אתם תשללו את זכויות האדם הבסיסיות, המאבק יעבור מהקלפיות אל הרחובות ואז כולנו נפסיד במלחמה הזאת.

מירי רגב: תודה רבה לך.

ישראל אייכלר: יש לי 3 דקות, אני רוצה להשלים אותם.

מירי רגב: לא, אין לך 3 דקות.

ישראל אייכלר: לא יהיה לי פחות זמן מכל חבר כנסת אחר.

מירי רגב: אוקיי, אז אנחנו נסיים את הדיון.

ישראל אייכלר: אני חבר ועדה ואת לא תסתמי לי את הפה.

ישראל אייכלר: אני אומר דבר אחד.

ישראל אייכלר: אנחנו צריכים לדאוג שהבחירות הדמוקרטיות תהיינה דמוקרטיות למענך.

מירי רגב: הבנתי, זה מה שאנחנו עושים.

מירי רגב: אנחנו באנו לוודא שהן יהיו דמוקרטיות.

ישראל אייכלר: אם את תנצלי את הוועדה כדי לעזור לאויבי החרדים בבית שמש, הליכוד יהיה בסכנה .

ישראל אייכלר: גם יוטשנקו היה צריך לברוח מקייב.

מירי רגב: תודה רבה לך.

מירי רגב: מנכ"ל עיריית בית שמש, רק אם יש לך מה להוסיף על מה שאמר אלי.

<מתתיהו חותה: בפועל, מי שעוסק בכל הלוגיסטיקה של הבחירות זאת העירייה.

<מתתיהו חותה: אנחנו הגשנו דרישה לתקציב למשרד הפנים ולא קיבלנו שום תגובה.

<מתתיהו חותה: ההליכים הולכים מאוד לאט והזמן עובר.

<מתתיהו חותה: ישנן דרישות שיוצאות דרך התקשורת, כמו לקלוט סדרנים, לקלוט 250 מזכירים.

<מתתיהו חותה: הכול עובר דרך העירייה.

<מתתיהו חותה: אף אחד לא מדבר איתנו ישירות ואף אחד לא מתקצב אותנו ישירות.

<מתתיהו חותה: הדברים לא ייעשו ביום הבחירות ויהיה בלגאן.

<מתתיהו חותה: זה בלי שום קשר למהומות.

<מתתיהו חותה: לא יהיה מי שיחלק כריכים, לא יהיה מי שיביא את הקלפיות למקום.

<מתתיהו חותה: לא יהיה מי שיפתור בעיות שמתעוררות באותו יום.

<מתתיהו חותה: אני מבקש שתהיה אמירה ברורה של הוועדה, שיש לשבת עם העירייה והתקצוב של יום הבחירות.

אלי כהן: רק הערה קטנה ביחס למה שאמר חבר הכנסת - - -

מירי רגב: הוא נותן את התשובות לכולם.

יעקב אשר: יש לו רשות דיבור?

יעקב אשר: אותו את הפלית ולו את נותנת?

אלי כהן: הערה אחת.

מירי רגב: לא.

מירי רגב: חבר הכנסת נחמן שי, בבקשה.

דוד אזולאי: לא קיבלנו תשובה ממשרד הפנים.

מירי רגב: הוא ייתן בסוף תשובות לכל השאלות.

נחמן שי: אני רוצה להביע תקווה שבאמת גם משרד הפנים וגם המשטרה ישקיעו מאמצים גדולים, בעיקר בבית שמש כי שם היה האירוע החמור הזה.

נחמן שי: זה יום אחד אז באמת אפשר להבטיח שאלה יהיו בחירות אמינות וייצגו את האוכלוסייה של בית שמש.

נחמן שי: בשום אופן אי-אפשר לחזור על הפארסה הזאת פעם נוספת.

נחמן שי: לעניין החיילים.

נחמן שי: שמעתי את הסקירה שלך.

נחמן שי: לחיילים יש משקל חשוב כמו כל תושב אחר.

נחמן שי: תעשו מאמץ גדול.

נחמן שי: יכול להיות שההצעה שהצעתי, של אנשי קשר – בדרך-כלל צה"ל לא מדבר עם אזרח שמתקשר בשמו של מישהו אחר.

נחמן שי: אולי אם זה יהיה ממוסד ויהיו במטות אדם או שניים שיהיו אנשי קשר, גם הצינור הזה יעבור.

נחמן שי: יכול להיות שזה יעזור לכמה חיילים ויכול להיות שהמבנה שבניתם יעזור.

נחמן שי: בכל מקרה, כל חייל צריך לדעת שיש לו אפשרות לצאת באותו יום ולהצביע, זאת זכותו.

נחמן שי: מהדיונים שהיו במשטרה עולה שיש מספר גדול של כ-300 בחורי ישיבה שהעתיקו את מקום מגוריהם לבית שמש לקראת הבחירות.

נחמן שי: השאלה האם זה נבדק?

נחמן שי: האם יש איזו דרך לוודא שזה לא היה אקט חד פעמי לצורך הבחירות והאם יש דרך להבטיח שהם באמת תושבי בית שמש ולא מתגוררים במקומות אחרים והכתובת שלהם היא פיקטיבית.

מירי רגב: נציג נצרת, אם יש לך מה להוסיף.

<גומייד סלים: התודה שלי היא עבור הצדק שנעשה.

<גומייד סלים: זה מעבר לדמוקרטיה.

<גומייד סלים: תודה שיש צדק ויש בחירות חוזרות.

<גומייד סלים: אני מאוד מצטער שהצד השני לא מופיע היום.

מירי רגב: הוא קיבל הודעה.

מירי רגב: אני דיברתי אישית.

<גומייד סלים: אני מבקש כמה דברים.

<גומייד סלים: בבחירות הקודמות היה לנו עיכוב של אנשים בכניסה לקלפיות.

<גומייד סלים: אני רוצה להקפיד על הנושא הזה.

<גומייד סלים: אתמול הופיעה פרסומת מפחידה ומאיימת: אם אתה רוצה שהילדה שלך תהיה בביתך, הבן שלך שיהיה בביתך, תצביע ראמז.

מירי רגב: משטרת ישראל, אתם חייבים להתעסק עם ההסתה, גם בבית שמש וגם בנצרת.

ישראל אייכלר: בעיקר בהסתה נגד החרדים בבית שמש.

ישראל אייכלר: יש הסתה שתביא חלילה לשפיכות דמים.

אלי כהן: הרב אייכלר, אתה מוזמן לדבר איתי.

מירי רגב: אלי, סליחה, די.

מירי רגב: גם כך קשה לי עם הדיון הזה.

מירי רגב: מספיק עם זה.

<גומייד סלים: אני מדגיש את הנקודה של ההסתה ואני חוזר לנקודה האחרונה שזה פרסומת בתוך הקלפי.

<גומייד סלים: הרבה חבר'ה מהצד השני עשו תזכורת עם השם של הקלפי.

<גומייד סלים: עושים פרסומת בתוך הקלפי.

מירי רגב: אז לא יעשו פרסומת בתוך הקלפי.

מירי רגב: זה חלק מהסדר של הקלפיות ושל משרד הפנים.

מירי רגב: אם יהיה ראש, אני אוציא את כל האנשים שיושבים מסביב.

<גומייד סלים: המטרה היא לעכב את הבחירות על-ידי יצירת בעיות בתוך הקלפי.

<גומייד סלים: אני מבקש שהיום ימשיך, הבחירות ימשיכו ויתנו לכל אזרח שיבוא ויצביע מה שהוא רוצה.

מירי רגב: חבר הכנסת אזולאי, רק אם יש לך מה להוסיף.

דוד אזולאי: אני מוותר על רשות הדיבור.

דוד אזולאי: אני מבין את הלחץ של הזמן שאנחנו נמצאים בו.

דוד אזולאי: קבעת דיון לבית שמש, צריך להתבטא.

דוד אזולאי: את לא רוצה שיתבטאו, נרד מזה.

מירי רגב: 3 דקות בבקשה.

דוד אזולאי: קודם כל, גברתי היושבת ראש, אני רוצה להגיד לך שחבל מאוד שנשמעים פה ביטויים קשים מאוד.

דוד אזולאי: כיושבת ראש הייתי מצפה ממך להוקיע את המילים האלה, את הדברים האלו.

דוד אזולאי: אנחנו לא באנו לייצר פה תעמולת בחירות.

דוד אזולאי: באמת באנו לכאן לבדוק אם אכן ישנה היערכות ראויה לקראת הבחירות בבית שמש ובנצרת.

דוד אזולאי: לצערי זה לא כך.

דוד אזולאי: אני רוצה לשאול את יוסי ברון.

דוד אזולאי: מה עם אלה שמלאו להם 18 שנה מאז הבחירות הקרובות?

דוד אזולאי: האם הם ייכללו בפנקס הבוחרים.

דוד אזולאי: אם זה, זה בסדר.

דוד אזולאי: אם לא, אז למה לא? סליחה, שמלאו להם 17.

דוד אזולאי: למה שלא יכללו אותם בפנקס הבוחרים והאם זאת לא עילה לבג"צ למישהו?

דוד אזולאי: אדוני דיבר כאן על שני מזכירים בכל קלפי.

דוד אזולאי: אני מברך על כך.

דוד אזולאי: האם זה יחול רק על נצרת או גם על בית שמש?

<ברון יוסי: על שניהם.

דוד אזולאי: תודה רבה.

דוד אזולאי: לגבי איוש קלפיות והודעה לבוחר.

דוד אזולאי: לגבי איוש קלפיות, נכון שזה לא תפקידך.

דוד אזולאי: נכון שזאת ועדת הבחירות המקומיות, אבל הייתי מבקש שאתה כפקיד בחירות תוודא שאכן כל הקלפיות מאוישות בנציגים של המפלגות לפי המצב היחסי של המועצה.

דוד אזולאי: שלא ייווצר מצב שקלפי אחת מאוישת ע-ידי מפלגה אחת בלבד.

דוד אזולאי: אם כבר מדברים על זהירות, אז צריכה להיות זהירות יתר בכל הדברים.

דוד אזולאי: לגבי בדיקת הודעה לבוחר.

דוד אזולאי: שמעתי שאדוני אמר שעד סוף השבוע יספיקו לחלק את כל ההודעות לבוחר.

דוד אזולאי: אם כך, זה מרגיע אותי, כי אז נוכל להבטיח שגם אותם חיילים שדיברו עליהם כאן, גם אם הם לא מש"ס - לאותם בקיאים גדולים.

דוד אזולאי: אני מבקש שאכן תעשה השתדלות שההודעות לבוחר יהיה עד סוף השבוע הזה כך שנוכל לוודא שבטוח שכל החיילים יגיעו לחופשה וידעו שיש בחירות באותם ימים.

מירי רגב: יעקב אשר ואחריו יוסי ברון ואני מסכמת.

יעקב אשר: גברתי היושבת ראש, אני קודם כל מודה לך שאתמול בערב נענית לבקשתנו ושינית - - -

מירי רגב: אני גם מודה לך שנזכרת בשעה 8 בערב.

מירי רגב: כמובן אנחנו עובדים מ-8 בבוקר ואתה נזכר לעבוד ב-8 בערב.

מירי רגב: זה גם יפה.

מירי רגב: בבקשה.

יעקב אשר: קודם כל, כשאת מנזכרת לעבוד, תיזכרי קודם כל שכשיש בחירות בשתי רשויות, כשעושים דיון, עושים דיון על שתי הרשויות.

יעקב אשר: גם אם אחת את מכירה יותר ואחת פחות.

יעקב אשר: חבל שאת עונה לי כך כי אני רציתי להודות לך על זה, למרות שאני מאוד כועס על זה שהדיון היה צריך להיות גם בלי זה.

אחמד טיבי: אני נפעם מהעניין שלך בנצרת.

יעקב אשר: יפה.

מירי רגב: אל תדאג, זה לא מאהבת מרדכי.

יעקב אשר: הבעיה היא שאין מרכז ליכוד גדול בנצרת, אחרת היו 4 דיונים.

מירי רגב: איזה מזל שהחרדים מלמדים אותנו.

מירי רגב: הלוואי ואני הייתי כמו גפני, כיושבת ראש ועדת הכספים.

מירי רגב: היה לי הרבה כסף לנושאים שאני מאמינה בהם, לא רק לישיבות.

אורי מקלב: את משלימה את החסכים האלה.

יעקב אשר: משנכנס הדר מרבין בשמחה.

יעקב אשר: אז באמת אני חושב שבאווירה פורימית, מעבר לדברים הרציניים שהיה צריך לדון בהם בצורה רצינית, לגבי צורת הבחירות בשתי הרשויות, היתה פה אוירה כזאת, שרק היה חסר נציג השב"כ, נציג המוסד ושיספרו את הקלפיות עם נשק שלוף, או דברים מהסוג הזה.

יעקב אשר: חברים, זה קמפיין בחירות מתוזמן, גברתי.

יעקב אשר: חבל שהוועדה שאת עומדת בראשה נכנסה לתוך העניין הזה.

יעקב אשר: אני רוצה לומר דבר נוסף.

יעקב אשר: דובר קודם על פקיד של משרד הפנים שהיה מנהל הבחירות, עוזר של אלי ישי, קוראים לו ליאור שחר.

יעקב אשר: כביכול ניסו להגיד שהוא היה אחראי.

יעקב אשר: הפקיד הזה שהוא פקיד מקצועי, עובד גם אצל שר הפנים הנוכחי.

יעקב אשר: אני אבקש מכם, במסגרת זה שאתם רוצים לעשות אווירה נגד החרדים, אל תהרגו אנשים אחרים טובים ומקצועיים בדרך.

יעקב אשר: אדון אלי כהן, הבחירות ייקבעו בקלפי.

יעקב אשר: כל הקמפיינים האלה.

אלי כהן: אתה פנית אלי.

מירי רגב: אלי, לא.

יעקב אשר: אתה לא חבר כנסת, אתה אפילו לא ראש עיר.

מירי רגב: אלי לא.

יעקב אשר: שב בשקט.

אלי כהן: אני בן אדם.

יעקב אשר: שב בשקט.

אלי כהן: תן גם אתה כבוד.

מירי רגב: תסיים את דבריך, בבקשה.

מירי רגב: שקט שיהיה פה.

יעקב אשר: כשאתה עומד כאן - - -

מירי רגב: אל תדבר אליו, תדבר לוועדה.

מירי רגב: תגיד מה אתה ממליץ לעשות כדי שהבחירות יהיו רציניות וענייניות.

יעקב אשר: אני מציע לעשות דיון רק על בית שמש.

יעקב אשר: כשאתה בא ומצטט חצי פסוק של "להקהל ולעמוד על נפשם" ואתה מנסה לשחק עם זה עם הסתה כזאת או אחרת, אלי כהן, זה לא יעזור לך.

יעקב אשר: הבחירות נקבעות בקלפי.

יעקב אשר: אתה היית צריך להגיד שכל התושבים החרדים שיצביעו רק למפלגות חרדיות.

<קריאה: עשה אותנו עבריינים.

מירי רגב: אם יש לך בעיה, אתה יכול לצאת מהדיון.

<קריאה: לא, אין לי בעיה.

<קריאה: אני אזרח שומר חוק, לא כמוהו.

<ברון יוסי: לגבי השאלות שהועלו פה - - -

יעקב אשר: רגע, אני לא שומר חוק?

<קריאה: לא.

יעקב אשר: אני אבקש להוציא אותו.

יעקב אשר: אני אבקש להוציא אותו.

יעקב אשר: הוא אמר שאני לא אזרח שומר חוק.

מירי רגב: אני לא אוציא אותו.

יעקב אשר: אני מבקש ממך להוציא אותו.

יעקב אשר: הוא אמר שאני לא שומר חוק.

יעקב אשר: אני מבקש ממנו להוציא אותו.

מירי רגב: לך מותר להתפרץ ולו אסור.

<קריאה: לא, אתה אמרת שאנחנו אזרחים מפרי חוק.

יעקב אשר: הוא דיבר אלי.

יעקב אשר: אם את לא תגני עלי – הוא אמר שאני לא שומר חוק.

<קריאה: לא, אתה אמרת שאנחנו לא שומרים חוק.

<קריאה: אנחנו שומרים חוק במדינת ישראל.

מירי רגב: יוסי, בבקשה.

יעקב אשר: אדוני היועץ המשפטי, אני אבקש את עזרתך בעניין הזה.

יעקב אשר: תתנצל.

<קריאה: תתנצל גם אתה.

<ברון יוסי: לעניין הערתו ובקשתו של מנכ"ל ה עירייה אומר כך: בקשות לאישור תקציבים יש להפנות לממונה על המחוז עם העתק אלי.

<ברון יוסי: הנושא יטופל מייד.

<ברון יוסי: בעניין של תעמולת בחירות לא חוקית לכאורה, כמו שמישהו רמז פה לגבי נצרת, יש להפנות או למשטרה או לכבוד השופט ג'ובראן בתוקף תפקידו כיושב ראש ועדת הבחירות המרכזית.

<ברון יוסי: לנושא של שינוי כתובות, הנושא ייבדק וניתן לך תשובה אישית.

<ברון יוסי: אנחנו נבדוק את זה בצורה דקדקנית.

<ברון יוסי: לגבי הנושא של צה"ל, אנחנו נבדוק ונוודא שיודיעו לכולם.

<ברון יוסי: לגבי הודעות לבוחר, נפיץ אותן בזמן וכל אחד ידע בדיוק את מקום הקלפי בו הוא זכאי לבחור.

יעקב אשר: מה עם חולים ויולדות?

<ברון יוסי: כמו בבחירות הקודמות.

מירי רגב: אני מבקשת לסכם את הדיון הזה.

מירי רגב: משטרת ישראל, כפי שאתם רואים, בדיון סגור הרוחות קשות ולוהטות.

מירי רגב: בשטח, בנצרת ובבית שמש, יהיה הרבה יותר קשה ממה שקורה כאן בדיון.

מירי רגב: אני מבקשת מהמשרד לביטחון פנים להיערך באופן מלא ומתוגבר בנצרת ובבית שמש, כדי שהבחירות ייערכו כדין ושכל אדם ואזרח שגר במקומות האלה יוכל להצביע בצורה ראויה ומכובדת.

דוד אזולאי: יש לך ספק בעניין?

דוד אזולאי: אני חושב שאת מטילה דופי באנשים שעושים מלאכתם נאמנה.

מירי רגב: הבחירות האלה הן בחירות טעונות.

מירי רגב: אני שמחה שלא הכנסת אלא בג"צ קבע שיש לקיים בחירות חוזרות.

מירי רגב: אם יש למישהו בעיה עם בג"צ נא לפנות אליו.

מירי רגב: גם בנצרת וגם בבית שמש ייערכו בחירות על-פי ההערות ועל-פי ההמלצות של בית המשפט העליון.

מירי רגב: לכן אני מודה לך, יוסי, שבעצם עברתם על ההנחיות של בית המשפט העליון ובהתאם לכך אתם מתגברים את הקלפיות לא באנשים שגרים באותו מקום.

מירי רגב: אני מבקשת מהיועץ המשפטי לוועדה וממנהלת הוועדה שנביא את זה גם כהצעת חוק לגבי הבחירות הכלליות שיהיו ברשויות המקומיות.

מירי רגב: המזכירים עוברים הכשרה והדרכה.

מירי רגב: בבית שמש יהיו 89 קלפיות וכ-50,000 בוחרים.

מירי רגב: בנצרת יהיו 86 קלפיות וגם כ-50,000 בוחרים.

מירי רגב: אם יהיה שינוי, נא להודיע לוועדה.

מירי רגב: לגבי פנקס הבוחרים.

מירי רגב: אני מבקשת שמתים לא יצביעו.

מירי רגב: לכן, להיות מתואמים עם ראשות האוכלוסין.

יעקב אשר: את יכולה לפנות למתים האלה באופן אישי.

מירי רגב: אני מבקשת שהודעה לבוחר תגיע - - -

מירי רגב: אני אוציא אותך.

דוד אזולאי: אין סיכוי שתוציאי אותו.

דוד אזולאי: בטוח שלא תוציאי אותו גם אם הוא ימשיך להפריע.

מירי רגב: אני מבקשת שהודעה לבוחר תגיע לבוחרים.

מירי רגב: טוב שמנהלי הבחירות הם לא מהאזורים.

יעקב אשר: גם מבית שמש לא תוציאי אותנו.

מירי רגב: סדרן, פעם שנייה אני קוראת ליעקב אשר.

מירי רגב: לגבי צה"ל.

מירי רגב: אני מודה לכם על ההיערכות של צה"ל לקראת הבחירות.

מירי רגב: יש כ-1,500 חיילים ו-39 חיילים בנצרת.

מירי רגב: הם צריכים להגיע לבחירות.

מירי רגב: אני מבקשת להודיע להם באופן אישי במסרונים על זכותם לבוא ולבחור.

מירי רגב: אני מבקשת שבמסרונים לחיילים יהיה כתוב מספר טלפון שהם יוכלו לפנות אליו.

יעקב אשר: אחמד, זה פורים, אתה לא מבין?

מירי רגב: שכל המפקדים ישמעו על ההנחיה הזאת.

<קריאה: גם אזרחים יכולים לקבל מסרונים כדי להצביע.

<קריאה: למה לתת פריבילגיה?

מירי רגב: הם יקבלו הודעה לבוחר.

מירי רגב: רשימת החיילים בנצרת ובבית שמש יועברו למנהלי הבחירות כדי שהם באמת יוודאו את הגעתם.

יעקב אשר: מה, יש לך יועץ חרדי, אלי?

מירי רגב: הודעה שלישית ליעקב אשר, לפני שאני מוציאה אותו מהדיון.

מירי רגב: דיברנו על היערכות המשטרה בנצרת.

מירי רגב: לגבי החולים.

מירי רגב: אני מבקשת שחולה שמגיע, תהיה הנחיה לקלפיות שהוא לא יעמוד בתור.

מירי רגב: אני מבקשת שמוגבלים יצביעו במעטפה שנייה.

מירי רגב: פעם שלישית.

מירי רגב: סדרן, נא להוציא את יעקב אשר.

אורי מקלב: טוב שגפני הגיע ותופס את מקומו.

מירי רגב: מאה אחוז.

מירי רגב: טוב שגפני הגיע, אני מודה.

מירי רגב: יעקב אשר, החוצה.

מירי רגב: לגבי יו"ר ועדת הבחירות המרכזית.

מירי רגב: נא להוציא לו מסמך על הסתה בפרסום גם בבית שמש וגם בנצרת.

מירי רגב: לקחת את מה שאמר הנציג של נצרת ומה שאמר הנציג של בית שמש.

מירי רגב: נא לוודא שההסתה הזאת לא תהיה כרגע ולא תהיה גם במהלך הבחירות.

מירי רגב: לגבי הדברים שאמר מקלב על-כך שהוא טוען שיש מעורבות של גורמים פוליטיים וזיופים בבחירות.

מירי רגב: אני מזמינה את חבר הכנסת מקלב לפנות למשטרת ישראל.

מירי רגב: כל עוד הוא לא יפנה למשטרת ישראל, מבחינתי אלה אמירות רק כדי להגיד אותן.

מירי רגב: בית המשפט החליט על בחירות חוזרות בנצרת ובית שמש.

מירי רגב: בהצלחה.

דוד אזולאי: שכחת דבר אחד.

דוד אזולאי: הוועדה מצווה את הבוחרים לצאת ולהצביע.

מירי רגב: תודה רבה, הישיבה נעולה.